CELEX: 32018D1487
Language: bg
Date: 2018-10-02 00:00:00
Title: Решение за изпълнение (ЕС) 2018/1487 на Съвета от 2 октомври 2018 година за изменение на Решение за изпълнение 2009/1013/ЕС за даване на разрешение на Република Австрия да продължи да прилага мярка за дерогация от членове 168 и 168а от Директива 2006/112/ЕО относно общата система на данъка върху добавената стойност

5.10.2018   
               
               
                  BG
               
               
                  Официален вестник на Европейския съюз
               
               
                  L 251/33
               
            
         РЕШЕНИЕ ЗА ИЗПЪЛНЕНИЕ (ЕС) 2018/1487 НА СЪВЕТА
         от 2 октомври 2018 година
         за изменение на Решение за изпълнение 2009/1013/ЕС за даване на разрешение на Република Австрия да продължи да прилага мярка за дерогация от членове 168 и 168а от Директива 2006/112/ЕО относно общата система на данъка върху добавената стойност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1, първа алинея от нея,
         като взе предвид предложението на Европейската комисия,
         като има предвид, че:
         
                     (1)
                  
                  
                     С Решение за изпълнение 2009/1013/ЕС на Съвета (2) Република Австрия (наричана по-долу „Австрия“) получи разрешение да прилага специална мярка за дерогация от Директива 2006/112/ЕО (наричана по-долу „специалната мярка“). Впоследствие срокът на прилагане на специалната мярка беше удължен с Решение за изпълнение 2012/705/ЕС на Съвета (3) до 31 декември 2015 г. и с Решение за изпълнение (ЕС) 2015/2428 на Съвета (4) — до 31 декември 2018 г.
                  
               
                     (2)
                  
                  
                     Специалната мярка представлява дерогация от членове 168 и 168а от Директива 2006/112/ЕО, в които се урежда правото на данъчно задължените лица да приспадат данъка върху добавената стойност (ДДС), начислен върху стоките и услугите, доставени им за целите на техните облагаеми сделки. Специалната мярка има за цел от правото на приспадане да се изключи ДДС, начислен върху стоки и услуги, които се използват от данъчно задължените лица повече от 90 % за техни лични нужди или за тези на техните служители или по-общо за нестопански цели или за неикономически дейности.
                  
               
                     (3)
                  
                  
                     Целта на специалната мярка е да се опрости процедурата по начисляване и събиране на ДДС.
                  
               
                     (4)
                  
                  
                     С писмо, заведено в Комисията на 23 март 2018 г., Австрия поиска разрешение да продължи да прилага тази специална мярка в съответствие с член 395, параграф 2 от Директива 2006/112/ЕО.
                  
               
                     (5)
                  
                  
                     С писмо, заведено в Комисията на 4 април 2018 г., Австрия изпрати доклад за прилагането на специалната мярка, включващ преглед на съотношението, прилагано спрямо правото на приспадане на ДДС, в съответствие с изискванията на член 2 от Решение за изпълнение 2009/1013/ЕС.
                  
               
                     (6)
                  
                  
                     С писмо от 11 април 2018 г. Комисията изпрати до другите държави членки искането, подадено от Австрия, в съответствие с член 395, параграф 2, втора алинея от Директива 2006/112/ЕО. С писмо от 12 април 2018 г. Комисията съобщи на Австрия, че разполага с пълната информация, необходима за разглеждане на искането.
                  
               
                     (7)
                  
                  
                     Съгласно информацията, предоставена от Австрия, правните и фактическите обстоятелства, наложили необходимостта от текущото прилагане на специалната мярка, не са се променили, а продължават да съществуват. Поради това на Австрия следва да се разреши да продължи да прилага специалната мярка за допълнителен срок, който обаче следва да бъде ограничен — до 31 декември 2021 г., за да може да се направи преглед на необходимостта и ефективността на специалната мярка и съотношението между използването на даден актив за стопански и нестопански цели, на което се основава мярката.
                  
               
                     (8)
                  
                  
                     Ако Австрия прецени за необходимо срокът на разрешението да бъде удължен допълнително и след 2021 г., на Комисията до 31 март 2021 г. следва да се представи искане за удължаване на срока, придружено от доклад относно прилагането на мярката, който включва преглед на прилаганото съотношение, с цел на Комисията да се осигури достатъчно време за разглеждане на искането.
                  
               
                     (9)
                  
                  
                     Специалната мярка ще има само незначително въздействие върху общия размер на данъчните приходи, събирани на етапа на крайното потребление, и няма да окаже отрицателно въздействие върху собствените ресурси на Съюза, формирани от ДДС.
                  
               
                     (10)
                  
                  
                     Поради това Решение за изпълнение 2009/1013/ЕС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Членове 1 и 2 от Решение за изпълнение 2009/1013/ЕС се заменят със следното:
            
               
                  „Член 1
                  Чрез дерогация от членове 168 и 168а от Директива 2006/112/ЕО на Австрия се дава разрешение да изключи напълно от правото на приспадане данъка върху добавената стойност (ДДС), начислен върху стоки и услуги, които се използват повече от 90 % за личните нужди на данъчно задълженото лице или на неговите служители или по-общо за нестопански цели или за неикономически дейности.
               
               
                  Член 2
                  Срокът на действие на настоящото решение изтича на 31 декември 2021 г.
                  Всяко искане за удължаване на срока на действие на мярката за дерогация, предвидена в настоящото решение, се представя на Комисията до 31 март 2021 г.
                  Искането се придружава от доклад за прилагането на тази мярка, който включва преглед на съотношението, прилагано спрямо правото на приспадане на ДДС въз основа на настоящото решение.“
               
            
         
         
            Член 2
            Настоящото решение поражда действие в деня на нотифицирането му.
            Настоящото решение се прилага от 1 януари 2019 г.
         
         
            Член 3
            Адресат на настоящото решение е Република Австрия.
         
         
            Съставено в Люксембург на 2 октомври 2018 година.
            
               
                  За Съвета
               
               
                  Председател
               
               H. LÖGER
            
         
         
            (1)  ОВ L 347, 11.12.2006 г., стр. 1.
         
            (2)  Решение за изпълнение 2009/1013/ЕС на Съвета от 22 декември 2009 г. за даване на разрешение на Република Австрия да продължи да прилага мярка за дерогация от член 168 от Директива 2006/112/ЕО относно общата система на данъка върху добавената стойност (ОВ L 348, 29.12.2009 г., стр. 21).
         
            (3)  Решение за изпълнение 2012/705/ЕС на Съвета от 13 ноември 2012 г. за изменение на Решение 2009/791/ЕО и Решение за изпълнение 2009/1013/ЕС за даване на разрешение на Германия и на Австрия да продължат да прилагат мярка за дерогация от членове 168 и 168а от Директива 2006/112/ЕО относно общата система на данъка върху добавената стойност (ОВ L 319, 16.11.2012 г., стр. 8).
         
            (4)  Решение за изпълнение (ЕС) 2015/2428 на Съвета от 10 декември 2015 г. за изменение на Решение 2009/791/ЕО и Решение за изпълнение 2009/1013/ЕС за даване на разрешение на Германия и на Австрия да продължат да прилагат мярка за дерогация от членове 168 и 168а от Директива 2006/112/ЕО относно общата система на данъка върху добавената стойност (ОВ L 334, 22.12.2015 г., стр. 12).